'জিনিয়াস' খলনায়ক নওয়াজউদ্দিন! | 306206| Bangladesh Pratidin|
/ 'জিনিয়াস' খলনায়ক নওয়াজউদ্দিন!
প্রকাশ : ১৩ ফেব্রুয়ারি, ২০১৮ ১৮:২৭ অনলাইন ভার্সন
আপডেট : ১৩ ফেব্রুয়ারি, ২০১৮ ১৮:২৮
'জিনিয়াস' খলনায়ক নওয়াজউদ্দিন!
নওয়াজউদ্দিন সিদ্দিকী। বলিউডে হালের দর্শক প্রিয় অভিনেতাদের মধ্যে একজন। গ্লামার নয়, অভিনয় দক্ষতা দিয়েই ভক্তদের মন জয় করেছেন এ অভিনেতা। কখনো তিনি সিনেমার হিরো, কখনো সহ-অভিনেতা আবার খলনায়ক হতেও দেখা গেছে তাকে।
'ফ্রিকি আলী', বজরঙ্গি ভাইজান,'গ্যাংস অব ওয়াসেপুর','কিক', 'বদলাপুর', 'রমন রাঘব ২.০', 'জগ্গা জাসুস' সিনেমায় তার অভিনয় ও উপস্থিতি ছিল বেশ নজড় কাড়া।
সবশেষ 'হারামখোর' ও 'বাবুমশাই বন্দুকবাজ' সিনেমায় খল চরিত্রে অভিনয় করে প্রশংসা কুড়িয়েছেন নওয়াজউদ্দিন। এবার হিংস্র খলনায়কের চরিত্রে আবারও পর্দা মাতাতে আসছেন এ অভিনেতা। যে ছবিটিতে তিনি অভিনয় করতে যাচ্ছেন সেটির পরিচালক অনিল শর্মা। এটি পরিচালকপুত্রের অভিষেকের ছবি। ছবির নাম 'জিনিয়াস'।
ভারতীয় গণমাধ্যম সূত্রে জানা গেছে, ছবিটিতে নায়কের চরিত্রে আছেন পরিচালক অনিল শর্মার ছেলে উৎকর্ষ। যে এর আগে শিশুশিল্পী হিসেবে 'গাদার এক প্রেম কথা'য় অভিনয় করেছিল। এখন ছবিটির দৃশ্যধারণ চলছে মুম্বাইয়ের মাড আইল্যান্ডে। সেখানে একটি অপহরণের দৃশ্যে অভিনয় করছেন নওয়াজ। আর যাকে অপহরণ করা হচ্ছে সে একেবারেই নতুন এক মুখ, ছবির নায়িকা ঈষিতা।